SRICHA กำไร Q1/58 ลด 23% หลังรายได้การรับเหมาก่อสร้าง-ให้บริการน้อยลง
SRICHA เผยกำไร Q1/58 ลดลง 23% มาที่ 97.52 ลบ. จาก 127.39 ลบ. ในปีก่อน หลังรายได้การรับเหมาก่อสร้าง-ให้บริการลดลง เมื่อสิ้นสุดบางโครงการในช่วงปลายปี 57
14 พ.ค. 2558

บริษัท ศรีราชาคอนสตรัคชั่น จำกัด (มหาชน) หรือ SRICHA รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 97.52 ล้านบาท หรือมีกำไรสุทธิ 0.32 บาทต่อหุ้น ลดลง 23% จากช่วงเดียวกันของปีก่อนที่มีกำไรสุทธิ 127.39 ล้านบาท หรือมีกำไรสุทธิ 0.42 บาทต่อหุ้น
ทั้งนี้ผลการดำเนินงานดังกล่าวที่ลดลง เนื่องจากรายได้จากการรับเหมาก่อสร้าง และรายได้จากการให้บริการลดลง สาเหตุจากบางโครงการได้สิ้นสุดลงในปลายปี 57